बवे दा किला—ए किला जम्मू द पहाड़ी दे सामनै तवी नदी दे पूरबी कंड़े पर बने दा ऐ। बाहु दा ए थार बड़ा पराना ऐ। सुनेया जन्दा ऐ जे दो ज्हार साल दे करीब होए न जदूं राजा बाहुलोचन ने ‘बाहु’ नां दा नग्गर ते किले दी स्थापना कीती ही। इस बेल्ले नां ते इस नग्गरै दा ते नां गे उस पराने किले दा कोई थेह मिलदा ऐ। पत्थरें दी सिलें दा बनेदा, बर्तमान किला कोई डेढ सौ साल होआ महाराजा गुलांबसिंध ने बनवाया हा। होई सकदा ऐ जे म. गुलाबसिंघ ने प्राचीन किले दी यादगार गी कामय रक्खने लेई, परानी जगा पर गै इस किले दा निर्माण कराया होऐ। ए किला सिक्ख-काल दे किलें दी चास्तु कला दा सुन्दर नमूना ऐ।